EL 
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 14ης Ιανουαρίου  2011 
σχετικά  με τις εξουσίες  επιβολής  κυρώσεων  του Χρηματιστηρίου  Αξιών  Κύπρου  
(CON/2011/2) 
 
Εισαγωγή  και νομική  βάση  
Στις 6 Δεκεμβρίου  2010 η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του κυπριακού  
Υπουργείου  Οικονομικών  για τη διατύπωση  γνώμης  σχετικά  με νομοσχέδιο  που τροποποιεί  τους περί 
Αξιών  και Χρηματιστηρίου  Αξιών  Κύπρου  (Κεντρικό  Αποθετήριο  και Κεντρικό  Μητρώο  Αξιών ) 
Νόμους  του 1996 μέχρι  του 2010 (εφεξής  το «νομοσχέδιο »). 
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1 
τρίτη  περίπτωση  της απόφασης  98/415/ΕΚ του Συμβουλίου  της 29ης Ιουνίου  1998 σχετικά  με τη 
διαβούλευση  της Ευρωπαϊκής  Κεντρικής  Τράπεζας  με τις εθνικές  αρχές  για τα σχέδια  νομοθετικών  
διατάξεων1, καθώς  το νομοσχέδιο  αφορά  την Κεντρική  Τράπεζα  της Κύπρου . Η παρούσα  γνώμη  
εκδόθηκε  από το διοικητικό  συμβούλιο , σύμφωνα  με το άρθρο  17.5 πρώτη  πρόταση  του εσωτερικού  
κανονισμού  της Ευρωπαϊκής  Κεντρικής  Τράπεζας . 
 
1.  Σκοπός  του νομοσχεδίου  
Ο σκοπός  του νομοσχεδίου  συνίσταται  στο να εξουσιοδοτήσει  το Διοικητικό  Συμβούλιο  του 
Χρηματιστηρίου  Αξιών  Κύπρου  να επιβάλλει  πρόστιμα  για παραβάσεις  των περί Αξιών  και 
Χρηματιστηρίου  Αξιών  Κύπρου  (Κεντρικό  Αποθετήριο  και Κεντρικό  Μητρώο  Αξιών ) Νόμων  του 1996 
μέχρι  του 2010 (οι οποίοι  εφεξής  αναφέρονται  ως ο «βασικός  νόμος ») ή/και των δυνάμει  του βασικού  
νόμου  εκδιδόμενων  κανονιστικών  ή διοικητικών  πράξεων , καθώς  και να ζητεί  τη λήψη  δικαστικών  
μέτρων  σε περίπτωση  παράλειψης  καταβολής  των προστίμων  τα οποία  έχει επιβάλει . 
 
2.  Εφαρμογή  στην  Κεντρική  Τράπεζα  της Κύπρου  
Μολονότι  η Κεντρική  Τράπεζα  της Κύπρου  δεν μνημονεύεται  ρητώς  στο νομοσχέδιο , εντούτοις  δεν 
εξαιρείται  από το πεδίο  εφαρμογής  του. Τούτο  συνεπάγεται  ότι το Διοικητικό  Συμβούλιο  του 
Χρηματιστηρίου  Αξιών  Κύπρου  μπορεί , ενδεχομένως , να επιβάλλει  πρόστιμα  στην  Κεντρική  Τράπεζα  
                                                 
1  ΕΕ L 189 της 3.7.1998, σ. 42. 
2 της Κύπρου , πράγμα  που εγείρει  το ερώτημα  εάν το νομοσχέδιο  συνάδει  με την αρχή  της ανεξαρτησίας  
των κεντρικών  τραπεζών  του άρθρου  130 της συνθήκης . Η ΕΚΤ  αντιλαμβάνεται  ότι ο βασικός  νόμος , 
όπως  τροποποιείται  με το νομοσχέδιο , δεν αφορά  ούτε παρακωλύει  την άσκηση  των κυρίων  
δραστηριοτήτων  της Κεντρικής  Τράπεζας  της Κύπρου . Λαμβάνοντας  υπόψη  ότι i) ο σκοπός  της αρχής  
της ανεξαρτησίας  των κεντρικών  τραπεζών  δεν συνίσταται  στο να εξαιρούνται  οι εθνικές  κεντρικές  
τράπεζες  από το πεδίο  εφαρμογής  εθνικών  νόμων  που δεν αφορούν  ούτε παρακωλύουν  την άσκηση  των 
καθηκόντων  τους, όπως  ορίζονται  στα καταστατικά  τους και στο καταστατικό  του Ευρωπαϊκού  
Συστήματος  Κεντρικών  Τραπεζών  και της Ευρωπαϊκής  Κεντρικής  Τράπεζας , και ότι ii) η επιβολή  
κυρώσεων  στην  Κεντρική  Τράπεζα  της Κύπρου  μπορεί  να αμφισβητηθεί  ενώπιον  του Ανωτάτου  
Δικαστηρίου , η ΕΚΤ  εκφράζει  την πεποίθηση  ότι το νομοσχέδιο  συνάδει  με την αρχή  της ανεξαρτησίας  
των κεντρικών  τραπεζών . 
 
Η παρούσα  γνώμη  θα δημοσιευτεί  στο δικτυακό  τόπο  της ΕΚΤ . 
 
 
Φρανκφούρτη , 14 Ιανουαρίου  2011. 
 
[υπογραφή ] 
 
Ο πρόεδρος  της ΕΚΤ 
Jean-Claude TRICHET